Imtella' Lulju 4, 2021 Fl-aħħar 24 siegħa rriżultaw 12-il każ ġdid ta' Covid-19 waqt li ma fieq ħadd. B'hekk, in-numru ta' każijiet attivi huwa ta' 68. Bejn ilbieraħ u dalgħodu ma ġiet irrappurtata l-ebda mewt relatata mal-Covid u għaldaqstant il-vittmi tal-pandemija baqgħu 420. Il-każijiet il-ġodda feġġew minn 2,916 'swab test' li tellgħu t-total ta' testijiet għal 996,631 u dawk tal-persuni li ħadu l-virus għal 30,652. Sal-bieraħ ingħataw 682,731 doża tal-vaċċin li minnhom 362,262 kienu l-ewwel doża. Il-persuni li huma mlaqqma għalkollox issa huma 335,153.